OpenLLM-France/wikimedia huggingface dataset:
# PSO J318.5-22

PSO J318.5-22 és un objecte extrasolar , probablement un planeta interestel·lar, que no sembla que orbiti cap estrella. És a uns vuitanta anys llum de distància i pertany al Grup mòbil Beta Pictoris d'estrelles. L'objecte va ser descobert el 2013 en imatges preses pel telescopi de gran camp Pan-STARRS PS1. S'ha estimat l'edat de l'objecte en 12 milions d'anys, la mateixa que el grup Beta Pictoris.
Un dels caps de l'estudi, el Dr. Michael Liu de l'Institut per l'Astronomia de la Universitat de Hawaii va declarar «Mai s'havia vist un objecte flotant lliurement en l'espai que s'assembli a això. Té totes les característiques dels planetes petits que es troben al voltant d'altres estrelles, però està a la deriva per allà tot sol».
PSO J318.5-22 va ser descobert en la recerca de les estrelles fallides conegudes com a nanes marrons. A causa de les seves temperatures relativament baixes, les nanes marrons són molt febles i tenen colors molt vermells. Per superar aquestes dificultats, Liu i el seu equip han estat «minant» en les dades del telescopi PS1 (d'uns 4000 TB), que escaneja el cel cada nit amb una càmera prou sensible per a detectar els febles senyals de calor de les nanes marrons. PSO J318.5-22 es va destacar com una cosa estranya, més vermella que fins i tot les nanes marrons més vermelles conegudes.
L'equip va seguir el descobriment del PS1 amb diversos telescopis al cim del Mauna Kea a l'illa de Hawaii. Les imatges de l'espectre infraroig preses amb l'Infrared Telescope Facility de la NASA i el Gemini North Telescope van mostrar que PSO J318.5-22 no era una nana marró, basant-se en detalls de la seva llum infraroja que s'expliquen per la seva joventut i baixa massa.
L'equip va mesurar la distància de PSO J318.5-22 envers la Terra monitorant regularment la seva posició durant més de dos anys amb el Canada-France-Hawaii Telescope.

## Referències

* 1 2 3 4 Liu, Michael C.; Eugene A. Magnier, Niall R. Deacon, Katelyn N. Allers, Trent J. Dupuy, Michael C. Kotson, Kimberly M. Aller, W. S. Burgett, K. C. Chambers, P. W. Draper, K. W. Hodapp, R. Jedicke, R.-P. Kudritzki, N. Metcalfe, J. S. Morgan, N. Kaiser, P. A. Price, J. L. Tonry, R. J. Wainscoat «The Extremely Red, Young L Dwarf PSO J318-22: A Free-Floating Planetary-Mass Analog to Directly Imaged Young Gas-Giant Planets». Astrophysical Journal Letters, In Press, 01-10-2013.
* ↑ Gemini Observatory. «Gemini Confirms Lonely Planet Floating in Space», 07-10-2013.
* ↑ Star-Advertiser Staff. «Astronomers using Hawaii telescopes discover planet without a star». Honolulu Star-Advertiser, 09-10-2013. Arxivat de l'original el 2013-10-14. [Consulta: 10 octubre 2013].
* ↑ «A Strange Lonely Planet Found Without a Star». Science Daily, 09-10-2013.
* ↑ Institute for Astronomy. «A Strange Lonely Planet Found without a Star». Universitat de Hawaii, 09-10-2013.
* ↑ http://www.pentagonpost.com/young-planet-times-massive-jupiter-hanging-star-2/83413012 Arxivat 2013-10-14 a Wayback Machine.
* 1 2 3 Anne's Astronomy News. «A Free-Floating Baby Planet Found», 10-10-2013.
# PSNow!

PSNow! Spanish Portable Magazine és una revista digital per llegir a la PlayStation Portable. Va néixer amb la idea d'un projecte d'actualitat per aprofitar una més de les grans possibilitats de PSP. La revista s'edita en imatges digitals, que descarregant-les a la portàtil de Sony.

## Temàtica

La temàtica d'aquesta revista són els videojocs, específicament sobre les consoles PSP (PlayStation Portable) i PS3 (PlayStation 3), i el món de PlayStation en general. Se centra bastant en les anàlisis, avanços i reportatges sobre els últims llançaments per PlayStation, encara que també es poden trobar apartats per a accessoris, pel·lícules i música en UMD o notícies, etc.

## Història

El primer exemplar es va publicar el dia 1 de setembre de 2005, juntament amb el llançament de PSP a Espanya, sota el nom de Revista TodoPSP. Va ser una de les primeres revistes hispanes disponibles per a llegir des d'una PSP. Fins a l'actualitat ha anat complint mes a mes amb el seu propòsit i publicant edicions amb nombrosos continguts.
Al juny del 2006 el nom de la publicació va canviar a PSNow! Spanish Portable Magazine i va començar una etapa nova per a aquesta publicació, canviat de política, disseny, continguts i pàgina web.

## Referències

* ↑ Fil de la comunitat de PlayStation d'Europa (castellà) - Definició
* ↑ Col·laborador informant de guia sobre un videojoc (castellà)
* ↑ Fil a PSPAIN.com Arxivat 2016-03-03 a Wayback Machine. (castellà)
* ↑ PSNow! | Revista digital gratuita para leer en tu PSP

## Enllaços externs

* (castellà) Web Oficial PSNow!
* (castellà) Fòrums de PSNow! Arxivat 2007-03-07 a Wayback Machine.
* (castellà) Pàgina Oficial Europea de PSP Arxivat 2005-05-17 a Wayback Machine.
* (anglès) Pàgina Oficial Europea de PlayStation
# PSO

PSO té els següents significats:
* Partido Socialista Obrero, partit polític històric d'Espanya
* Pakistan State Oil, companyia petroliera estatal del Pakistan
* Peace Support Operations, operacions de les Nacions Unides per al manteniment de la pau
* Obligació de servei públic (del nom en anglès Public Service Obligation), acord per al transport públic a la legislació de la Unió Europea
* PSO J318.5-22, objecte extrasolar, probablement un planeta interestel·lar
* PSO també és el codi de la companyia Pearson PLC a la Borsa de Nova York
# PSPACE

En teoria de la complexitat, la classe de complexitat PSPACE és el conjunt dels problemes de decisió que poden ser resolts amb una màquina de Turing usant un espai polinòmic.

## Definició formal

Si anotem amb SPACE(t(n)) el conjunt de tots els problemes que es poden resoldre amb una màquina de Turing usant O(t(n)) d'espai per alguna funció t de la mida de l'entrada n, llavors es pot definir PSPACE com
    ${\mathsf {PSPACE}}=\bigcup _{k\in \mathbb {N} }{\mathsf {SPACE}}(n^{k}).$
PSPACE és un superconjunt estricte del conjunt de llenguatges sensibles al context.
Resulta que fent que la màquina de Turing sigui no determinista no afegeix cap potència extra. Donat el teorema de Savitch, NPSPACE és equivalent a NSPACE, bàsicament perquè una màquina de Turing determinista pot simular una de no determinista sense que li calgui més espai, tot i que pot tardar molt més temps. També, el complementari de tots els problemes de PSPACE estan a PSPACE, fent que PSPACE-complementari = PSPACE.

## Relació amb d'altres classes

Les següents relacions son conegudes entre PSPACE i les classes de complexitat NL, P, NP, PH, EXPTIME i EXPSPACE (⊊ vol dir conté estricte, i no és el mateix que ⊈):
${\begin{array}{l}{\mathsf {NL\subseteq P\subseteq NP\subseteq PH\subseteq PSPACE}}\\{\mathsf {PSPACE\subseteq EXPTIME\subseteq EXPSPACE}}\\{\mathsf {NL\subsetneq PSPACE\subsetneq EXPSPACE}}\\{\mathsf {P\subsetneq EXPTIME}}\end{array}}$
De les dues primeres línies se sap que almenys un dels conjunts conté estrictament un altre, però no se sap quin. Se suposa que tots ho son.

## Referències

* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
* ↑ Peter., Linz,. An introduction to formal languages and automata. 5th ed. Sudbury, MA: Jones & Bartlett Learning, 2012. ISBN 9781449615529.
# Orient (Iowa)

Orient és una població dels Estats Units a l'estat d'Iowa. Segons el cens del 2000 tenia 402 habitants.

## Demografia

Segons el cens del 2000, Orient tenia 402 habitants, 167 habitatges, i 111 famílies. La densitat de població era de 330,2 habitants/km².
Dels 167 habitatges en un 32,3% hi vivien nens de menys de 18 anys, en un 55,1% hi vivien parelles casades, en un 7,8% dones solteres, i en un 33,5% no eren unitats familiars. En el 28,7% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,6% tenia menys de 18 anys, un 7,7% entre 18 i 24, un 26,9% entre 25 i 44, un 20,9% de 45 a 60 i un 18,9% 65 anys o més.
L'edat mediana era de 39 anys. Per cada 100 dones de 18 o més anys hi havia 100,7 homes.
La renda mediana per habitatge era de 35.750 $ i la renda mediana per família de 39.219 $. Els homes tenien una renda mediana de 28.438 $ mentre que les dones 21.477 $. La renda per capita de la població era de 13.937 $. Entorn del 3,2% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orient». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Orient». American Fact Finder. Oficina del Cens dels Estats Units, 12-01-2010.
Viccionari
# Orient (Dakota del Sud)

Orient és una població dels Estats Units a l'estat de Dakota del Sud. Segons el cens del 2000 tenia 57 habitants.

## Demografia

Segons el cens del 2000, Orient tenia 57 habitants, 25 habitatges, i 14 famílies. La densitat de població era de 71 habitants per km².
Dels 25 habitatges en un 24% hi vivien nens de menys de 18 anys, en un 56% hi vivien parelles casades, en un 0% dones solteres, i en un 44% no eren unitats familiars. En el 44% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 3,29.
Per edats la població es repartia de la següent manera: un 28,1% tenia menys de 18 anys, un 5,3% entre 18 i 24, un 28,1% entre 25 i 44, un 19,3% de 45 a 60 i un 19,3% 65 anys o més.
L'edat mediana era de 42 anys. Per cada 100 dones de 18 o més anys hi havia 115,8 homes.
La renda mediana per habitatge era de 18.750 $ i la renda mediana per família de 37.750 $. Els homes tenien una renda mediana de 0 $ mentre que les dones 6.250 $. La renda per capita de la població era de 12.849 $. Entorn del 30,8% de les famílies i el 54,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orient». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Orient». American Fact Finder. Oficina del Cens dels Estats Units, 12-01-2010.
Viccionari
# Orient (Illinois)

Orient és una població dels Estats Units a l'estat d'Illinois. Segons el cens del 2000 tenia 296 habitants.

## Demografia

Segons el cens del 2000, Orient tenia 296 habitants, 131 habitatges, i 80 famílies. La densitat de població era de 152,4 habitants/km².
Dels 131 habitatges en un 26,7% hi vivien nens de menys de 18 anys, en un 48,9% hi vivien parelles casades, en un 9,9% dones solteres, i en un 38,2% no eren unitats familiars. En el 34,4% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,89.
Per edats la població es repartia de la següent manera: un 24% tenia menys de 18 anys, un 9,1% entre 18 i 24, un 27% entre 25 i 44, un 22,6% de 45 a 60 i un 17,2% 65 anys o més.
L'edat mediana era de 39 anys. Per cada 100 dones de 18 o més anys hi havia 92,3 homes.
La renda mediana per habitatge era de 21.250 $ i la renda mediana per família de 22.188 $. Els homes tenien una renda mediana de 21.250 $ mentre que les dones 16.250 $. La renda per capita de la població era de 8.713 $. Aproximadament el 22,2% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orient». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Orient». American Fact Finder. Oficina del Cens dels Estats Units, 12-01-2010.
Viccionari
# Oscar Lindhult

Oscar Lindhult (1831 - 1907) fou un professor de cant suec.
Lindhult, fou deixeble d'Isaac Albert Berg, va estudiar al Conservatori de música de Leipzig i també va ser deixeble de François Delsarte a París i de Manuel Patricio Rodríguez Sitches a Londres. Es va establir com a professor de cant a Düsseldorf i va ser nomenat professor a la catedral de Hannover, on va guanyar molta reputació, després va treballar a Colònia i a partir dels anys 1880 a Suècia on entre d'altres alumnes tingué el seu compatriota Olaus Andreas Grøndahl.

## Referències

* Lindhult, Oskar al Llibre de la família nòrdica (segona edició, 1912)
# Torre del Fonollar

La Torre del Fonollar és una obra del municipi de Sant Boi de Llobregat (Baix Llobregat) declarada bé cultural d'interès nacional.

## Descripció

La Torre de la Vila o del Fonollar és, actualment, un conjunt format per un cos principal de planta baixa, primer pis i golfes. La seva planta té forma de "L", tancada pel pati a l'angle E. A l'est de la casa hi ha un potent mur d'opus spicatum. El materials constructius són Llicorella i quars. Al costat de les restes encara és visible el traçat d'un antic camí excavat a la roca.

## Història

La torre del Fonollar és documentada l'any 1159. Era una torre isolada que pertanyia al sistema defensiu del castell d'Eramprunyà i servia per vigilar i protegir una zona de cultius i un important enclavament estratègic que controla l'antic camí de València.
El 1325 pertanyia als Bertran de Seva i per línia familiar passà als Castellet i als Clariana. L'any 1581 pertanyia a Joan de Soler, el qual vengué la torre i la quadra de Fonollar als jurats de la universitat de Sant Boi, però després de la mort d'aquest la família recuperà la possessió. Posteriorment va pertànyer als Fiveller i als Amigant, que el 1857 s'anomenaven comtes del Fonollar. Les que s'hi realitzaren les dècades de 1970 i 1980 van desvirtuar notablement el conjunt històric.
Durant els anys 1992 i 1996 s'hi van realitzar diverses intervencions arqueològiques, documentant-se en la primera d'elles un mur d'opus spicatum altmedieval amb un altre mur associat a ell i diverses estructures modernes, i tres sitges a la segona. En aquesta darrera també es va fer una anàlisi arquitectònica detectant-se quatre fases constructives però sense poder fer una assignació cronològica. Les obres de rehabilitació portades a terme l'any 2009 van permetre documentar, gràcies a la remodelació dels arrebossats exteriors de les façanes, una sèrie de paraments amb cronologies que van des del segle xi fins al XX.

## Referències

* 1 2 3 4 «Torre del Fonollar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 febrer 2016].

### Bibliografia

* Salazar, N.; Sales, J. (2009): Memòria de la intervenció arqueològica a la Torre de la Vila/el Fonollar. Núm. mem. 10224

## Enllaços externs

* «Torre del Fonollar». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Forn del Mas de la Codonyera I

El Forn del Mas de la Codonyera I és una obra de Móra d'Ebre (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

És un forn de guix. Es tracta d'una construcció arquitectònica bastida aprofitant el desnivell del terreny, que consta d'una mena de torre quadrangular feta amb pedra escairada, morter, i totxo massís. L'interior és circular. A la part frontal trobem una obertura amb una llinda que es correspondria amb la boca del forn. A la part superior de la torre trobem una inscripció amb una data: "1918".
Està reforçada exteriorment amb murs de pedra.
Es troba en una zona on hi ha una cantera de guix.

## Referències

* 1 2 3 4 «Forn del Mas de la Codonyera I». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 maig 2021].
# Berenguer de Rubí

Berenguer de Rubí, senyor de Rubí fou un noble català del segle xiii.
Casat amb Guillema, amb qui va tenir dos fills, Berenguer i Bernat.
L'any 1233 obté una autorització per part de Jaume I per aixecar una casa forta en l'àmbit del Castell de Sant Genís a Rubí que, amb els anys, esdevindria el Castell de Rubí, quedant el castell del turó de Sant Genís definitivament abandonat.

## Referències

* ↑ Arxiu del Castell de Vilassar de Dalt Arxivat 2007-06-29 a Wayback Machine.
* ↑ Molí 21. Aproximació a l'entorn de l'antiga Fassina Aguilera
* ↑ Miret i Sans, Joaquim; Ferrer i Mallol, Maria Teresa. Itinerari de Jaume I "el Conqueridor". Institut d'Estudis Catalans, 1918, p.107. ISBN 8472837513.
# Wrightsville Beach

Wrightsville Beach és una població dels Estats Units a l'estat de Carolina del Nord. Segons el cens del 2009 tenia 2.670 habitants.

## Demografia

Segons el cens del 2000, Wrightsville Beach tenia 2.593 habitants, 1.275 habitatges i 566 famílies. La densitat de població era de 752,8 habitants per km².
Dels 1.275 habitatges en un 10,7% hi vivien nens de menys de 18 anys, en un 37,6% hi vivien parelles casades, en un 4% dones solteres, i en un 55,6% no eren unitats familiars. En el 32% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,47.
Per edats la població es repartia de la següent manera: un 8,9% tenia menys de 18 anys, un 16,8% entre 18 i 24, un 34% entre 25 i 44, un 25,3% de 45 a 60 i un 15% 65 anys o més.
L'edat mediana era de 37 anys. Per cada 100 dones de 18 o més anys hi havia 126,1 homes.
La renda mediana per habitatge era de 55.903 $ i la renda mediana per família de 71.641 $. Els homes tenien una renda mediana de 35.388 $ mentre que les dones 36.083 $. La renda per capita de la població era de 36.575 $. Entorn del 2% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wrightsville Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Wrightsville Beach». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Can Santeugini (masia)

Can Santeugini és una masia de Castellbisbal (Vallès Occidental) protegida com a Bé Cultural d'Interès Local.

## Descripció

Es tracta d'una masia envoltada per un mur, es compon de diferents edificis, essent el principal l'habitatge. Aquesta, té planta baixa, pis, un portal de punt rodó i està coberta a dues vessants.
Els elements de la façana estan ordenats simètricament.
A uns dels cossos adossats s'hi obren galeries a l'altura del primer pis, i a un extrem de mur, hi ha una torre circular que fou emprada com a molí de vent i que està realitzada amb llenguatge neogòtic.
Per sobre de la porta d'entrada s'hi pot observar la data de 1866 que correspon a l'edificació dels porxos i del mur.

## Referències

* 1 2 3 4 «Can Santeugeni». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 1r abril 2019].
# Inuri (equip ciclista)

L'equip Inuri va ser un equip ciclista espanyol que competí només el 1964.
No s'ha de confondre amb el Inuri-Margnat Paloma.

## Principals resultats

* Pujada a Arrate: Joaquín Galera (1964)

### A les grans voltes

* Volta a Espanya
** 1 participacions (1964)
** 1 victòries d'etapa:
*** 1 al 1964: Julio Sanz
** 0 classificació final:
** 0 classificacions secundàries:
* Tour de França
** 0 participacions
* Giro d'Itàlia
** 0 participacions

## Enllaços externs

* Plantilla a firstcycling.com
* Plantilla a memoire-du-cyclisme.eu
# Can Vallalta

Can Vallalta és una obra amb elements gòtics d'Arenys de Munt (Maresme) protegida com a Bé Cultural d'Interès Local.

## Descripció

Masia de planta irregular, formada de planta baixa i pis. A la planta baixa hi trobem la porta d'entrada, que és adovellada i de mig punt. A la clau de les dovelles hi ha un escut amb les quatre barres. Al primer pis i sobre mateix de la porta d'entrada hi ha un finestral d'estil gòtic d'arc conopial amb dues cares esculpides a cada costat. La coberta és a dues aigües, però hi ha un cos afegit. La coberta ha estat restaurada, però en general està en mal estat de conservació.

## Història

Aquesta masia del segle XV-XVI va prendre el seu nom de la vall on es troba emplaçada, situada entre els termes d'Arenys de Munt i Sant Iscle de Vallalta.

## Referències

* 1 2 «Can Vallalta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Cantó de Niça-11

El cantó de Niça-11 és un cantó francès del departament dels Alps Marítims, situat al districte de Niça. Compta amb part del municipi de Niça.

## Municipis

* Niça (barris de Lo Piòl, Pessicart, Sant Pancraci, Valon dei Flors, Li Planas, Cessòla, Comte de Falicon).

## Història

Llista dels consellers generals successius :
| Data d'elecció | Identitat | Partit |
| 1973-1998 | Jean Guillaud | UDF |
| 1998-2007 | Jean-François Knecht | PS |
| 2007- | Daniel Benchimol | UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | - | - | - | 29.060 | 28.328 |
# Campionat d'Espanya de clubs de tennis masculí

El Campionat d'Espanya de clubs de tennis masculí és la màxima competició tennística a Espanya a nivell de clubs. És organitzat per la Reial Federació Espanyola de Tennis. Els clubs de tennis catalans són els grans dominadors de la competició.

## Historial

* 1970: CT Barcino
* 1971: RCT Barcelona
* 1972: RCT Barcelona
* 1973: RCT Barcelona
* 1974: RCT Barcelona
* 1975: RCT Barcelona
* 1976: RCT Barcelona
* 1977: RCT Barcelona
* 1978: CT Barcino
* 1979: RCT Barcelona
* 1980: RCT Barcelona
* 1981: CT Barcino
* 1982: CT Barcino
* 1983: RCT Barcelona
* 1984: CT Barcino
* 1985: CT Chamartín
* 1986: RCT Barcelona
* 1987: RCT Barcelona
* 1988: RCT Barcelona
* 1989: RCT Barcelona
* 1990: RCT Barcelona
* 1991: RCT Barcelona
* 1992: RCT Barcelona
* 1993: CT La Salut
* 1994: RCT Barcelona
* 1995: RCT Barcelona
* 1996: RCT Barcelona
* 1997: RCT Barcelona
* 1998: RCT Barcelona
* 1999: CT Barcino
* 2000: CT Barcino
* 2001: RCT Barcelona
* 2002: RCT Barcelona
* 2003: RCT Barcelona
* 2004: RCT Barcelona
* 2005: CT València
* 2006: RCT Barcelona

## Enllaços externs

* RFET
# Ángeles Llive i Cruz

Ángeles Llive i Cruz (Quito, 6 de maig de 1974) és una auxiliar administrativa i diputada al Parlament de Catalunya (13a legislatura) per Esquerra Republicana de Catalunya.
Regidora de l’Ajuntament de Caldes de Montbui del 2019 al 2023.

## Referències

* ↑ Produccions, Tirabol. «Ángeles Llive i Cruz». [Consulta: 26 març 2024].
* ↑ Catalunya, Parlament de. «Fitxa del diputat/ada». [Consulta: 26 març 2024].